Source: http://tampere.cloudnc.fi/fi-FI/Toimielimet/Yhdyskuntalautakunta/Kokous_252019/Oikaisuvaatimus_Nayttamonpuiston_yleissu(88721)
Timestamp: 2019-05-22 05:06:31+00:00
Document Index: 1972277

Matched Legal Cases: ['§ 129', '§ 248', 'kko ', '§ 6', '§ 6', '§ 126', '§ 127', '§ 128', '§ 130', '§ 131', '§ 132']

Oikaisuvaatimus Näyttämönpuiston yleissuunnitelmasta | Tampere esityslistat ja pöytäkirjat
Oikaisuvaatimus Näyttämönpuiston yleissuunnitelmasta
Yhdyskuntalautakunta, kokous 2.5.2019
§ 129 Oikaisuvaatimus Näyttämönpuiston yleissuunnitelmasta
TRE:8078/10.03.04/2018
Levonmaa Anna, Erikoissuunnittelija
Erikoissuunnittelija Anna Levonmaa, puh. 040 139 9288 ja suunnittelupäällikkö Mirjam Larinkari, puh. 040 594 0721, etunimi.sukunimi@tampere.fi
Palautteen antaja vaatii oikaisua suunnittelupäällikön (Viheralueet ja hulevedet - yksikkö) tekemään päätökseen Näyttämönpuiston yleissuunnitelman hyväksymisestä. Oikaisuvaatimuksessa vaaditaan, että yhdyskuntalautakunta käsittelee ja hyväksyy Näyttämönpuiston yleissuunnitelman sille kuuluvan toimivallan puitteissa ja kumoaa Mirjam Larinkarin 5.3.2019 tekemän päätöksen.
Yhdyskuntalautakunta on siirtänyt toimivallan kaupunkiympäristön palvelualueen suunnittelupäällikölle päättää saneerattavan viheralueen vihersuunnitelman hyväksymisestä, kun ehdotus ei sisällä olennaisia muutoksia alueen toiminnallisuuteen (Yla 13.11.2018 § 248). Kysymys ei ole yleisen alueen suunnitelmasta eikä muutoksenhausta siksi säädetä MRL:ssa. Päätös koskee olemassa olevan puiston olemassa olevan leikkialueen ja pelikentän kunnostussuunnitelmaa eli tosiasiallisesti olemassa olevan puistosuunnitelman täytäntöönpanoa eikä päätökseen siksi ole valitusoikeutta myöskään kuntalain perusteella.
Oikaisuvaatimuksessa vaaditaan koko 15,3 hehtaarin kokoisen Näyttämönpuiston suunnittelemista vuonna 2019. Näyttämönpuiston toimintojen (koira-aitaus, frisbeegolf, leikki- ja pelialue) erilliset suunnitelmat ovat olleet tarkoituksenmukaisia, koska ne ovat käsittäneet kunkin yksittäisen toiminnon paikallisen peruskunnostuksen tai laajennuksen eivätkä ole aiheuttaneet puistoon kokonaisvaltaista muutostarvetta. Puistoon ei ole tuotu uusia toimintoja näiden suunnitelmien ja investointien myötä eikä sen kasvillisuusrakenne ole merkittävästi muuttunut. Suunnitelmien ja investointien johdosta ei ole aiheutunut muutostarvetta puiston hoitoluokitukseen. Nyt suunniteltua kunnostusta ei ole tarkoituksenmukaista laajentaa leikkipaikan ja pelikentän (yhteensä 0,2 ha) ulkopuolelle.
Lisäksi oikaisuvaatimuksessa kyseenalaistetaan suunnitteluprosessin osallistaminen ja vaaditaan uusien, merkittävästi laajempien suunnitelmien lisäksi laajempaa kaupunkilaisten osallistamista suunnitteluprosessissa. Puiston kunnostussuunnittelun osalta on toimittu olemassa olevan hallintosäännön sekä kaupungin normaalien toimintatapojen mukaisesti. Lisäksi ylimääräisenä toimenpiteenä on kysytty naapurustolta toiveita kunnostuksen sisällön suhteen sekä pyydetty suunnitelmaluonnoksesta palautetta kaikilta kaupunkilaisilta.
Oikaisuvaatimuksessa kyseenalaistetaan leikkipaikan ja pelikentän aluetta reunustavan puuston harvennus. Kyseessä on toiminnallinen puisto, ei metsä. Näyttämönpuiston leikki- ja pelialuetta suunnitellaan puistomaisista ja toiminnallisista lähtökohdista, ja sen hoitoluokka (A2, käyttöviheralue) säilyy ennallaan. Puuryhmien harvennus muutamilla puuyksilöillä ei vaaranna lasten luontokokemuksia eikä luonnon monimuotoisuutta suunnittelualueella vaan parantaa alueen käytettävyyttä kokonaisuutena siihen tarkoitettuun toimintoon. Lisäksi suunnitelma esittää myös istutettavaa puustoa. Suunnittelualuetta ympäröivät lähimetsät (hoitoluokka C1).
Oikaisuvaatimus väittää, että yksittäisten puiden poistossa ja puuston karsimisessa ei ole otettu huomioon Tampereen kaupungin rakennusjärjestystä, joka kieltää puiden kaadot lintujen pesintäaikana 1.4.-31.7. Perusteita väitteelle ei ole, koska rakennusjärjestys on voimassa kaikissa rakennushankkeissa ja kunnostustoimet aikataulutetaan tämä huomioiden.
Oikaisuvaatimus kyseenalaistaa teräsverkkoaitojen käyttämisen pelikentän päädyissä. Teräsverkkoaidan käyttämisen perusteena on ensisijaisesti turvallisuusnäkökulma, joka perustuu kohteessa tehtyyn riskinarvioon (kuluttajaturvallisuuslaki 920/2011) sekä kaupungin kokemuksiin vastaavissa kohteissa käytettyjen aitamateriaalien ja -korkeuksien osalta.
Oikaisuvaatimus Näyttämönpuiston yleissuunnitelman, piirustus n:o 18/20554/2, hyväksymisestä jätetään tutkimatta, koska päätökseen ei ole muutoksenhakuoikeutta.
Oikaisuvaatimuksen tekijät, Heidi Ruonala, Timo Jaakko Koski, Janne Syrjä, Mirjam Larinkari, Anna Levonmaa, Tiina Kosonen, Petri Kujala, Tarja Nikupaavo-Oksanen, Heidi Huhtaniemi
Liite Yla 2.5.2019 Oikaisuvaatimuksen liite Päätös § 6.pdf (pdf, 45 kt)
Liite Yla 2.5.2019 Oikaisuvaatimuksen liite Yleissuunnitelma.pdf (pdf, 1958 kt)
Liite Yla 2.5.2019 Oikaisuvaatimuksen liite Palautteiden yhteenveto.pdf (pdf, 202 kt)
Kuuntele Liite Yla 2.5.2019 Oikaisuvaatimuksen liite Päätös § 6.pdf
Kuuntele Liite Yla 2.5.2019 Oikaisuvaatimuksen liite Yleissuunnitelma.pdf
Kuuntele Liite Yla 2.5.2019 Oikaisuvaatimuksen liite Palautteiden yhteenveto.pdf
§ 126 Läsnäolo- ja puheoikeuden myöntäminen
§ 127 Ajankohtaiset asiat
§ 128 Tohloppijärven ympäristön kehittämissuunnitelma ja viheralueiden hoitosuunnitelma
§ 130 Poikkeamishakemus tilalle Ilmarila 837-708-1-366, Suppilonniementie 38, saunan rakentaminen
§ 131 Tampereen Infra Liikelaitoksen organisoinnin rajapintaselvitys
§ 132 Viranhaltijoiden päätösten otto-oikeus